CELEX: 32015R0942
Language: da
Date: 2015-03-04 00:00:00
Title: Kommissionens delegerede forordning (EU) 2015/942 af 4. marts 2015 om ændring af delegeret forordning (EU) nr. 529/2014 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for vurdering af væsentligheden af udvidelser og ændringer af de interne metoder ved fastsættelse af kapitalgrundlagskrav for markedsrisiko (EØS-relevant tekst)

19.6.2015   
            
            
               DA
            
            
               Den Europæiske Unions Tidende
            
            
               L 154/1
            
         KOMMISSIONENS DELEGEREDE FORORDNING (EU) 2015/942
   af 4. marts 2015
   om ændring af delegeret forordning (EU) nr. 529/2014 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for vurdering af væsentligheden af udvidelser og ændringer af de interne metoder ved fastsættelse af kapitalgrundlagskrav for markedsrisiko
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 363, stk. 4, tredje afsnit, og
   ud fra følgende betragtninger:
   
               (1)
            
            
               I Kommissionens delegerede forordning (EU) nr. 529/2014 (2) fastsættes kriterierne for vurdering af væsentligheden af udvidelser og ændringer af de interne ratingbaserede metoder (IRB-metoder) og de avancerede målemetoder (AMA), der anvendes ved beregning af kapitalgrundlagskrav for kreditrisiko og operationel risiko. Denne forordning har til formål at præcisere betingelserne for vurdering af væsentligheden af udvidelser og ændringer af de metoder med interne modeller (IMA), der anvendes ved beregning af kapitalgrundlagskrav for markedsrisiko. Da alle relevante tilsynsmæssige spørgsmål og procedurer er ens for alle typer interne metoder, dvs. som vedrører kreditrisiko, operationel risiko og markedsrisiko, er det vigtigt at sikre, at der er sammenhæng mellem alle de bestemmelser, som regulerer udvidelser og ændringer af interne metoder, og at give personer, som er omfattet af de forpligtelser, der er omhandlet i nævnte bestemmelser, et samlet overblik over og koordineret adgang til dem. Derfor er det nødvendigt at samle alle de reguleringsmæssige tekniske standarder, der kræves i henhold til forordning (EU) nr. 575/2013 om udvidelser og ændringer af interne metoder, i en enkelt retsakt.
            
         
               (2)
            
            
               Som det er tilfældet i forbindelse med IRB-metoderne og AMA, indeholder forordning (EU) nr. 575/2013 ikke bestemmelser om, hvorvidt de udvidelser og ændringer af anvendelsen af IMA, som er underlagt indberetningspligt, bør indberettes før eller efter deres gennemførelse. De kompetente myndigheder har ikke behov for forudgående kendskab til udvidelser eller ændringer af mindre betydning, og det ville være mere effektivt og mindre byrdefuldt for institutterne at samle sådanne ændringer af mindre betydning og derefter indberette dem til de kompetente myndigheder med regelmæssige mellemrum, hvorved også de kompetente myndigheders tilsynsbyrde ville blive lettet. Andre udvidelser og ændringer, som er underlagt indberetningspligt, bør indberettes før deres gennemførelse for at give de kompetente myndigheder mulighed for at undersøge, om denne forordning anvendes korrekt. Derfor bør den samme skelnen mellem udvidelser og ændringer, der er underlagt indberetningspligt, som fastlagt i delegeret forordning (EU) nr. 529/2014 for IRB-metoder og AMA, også finde anvendelse på de udvidelser og ændringer af IMA, der kræver indberetning, og de bør i overensstemmelse hermed også opdeles yderligere i udvidelser og ændringer, der kræver indberetning før gennemførelse, og udvidelser og ændringer, der ikke kræver indberetning før gennemførelse.
            
         
               (3)
            
            
               IMA omfatter alle interne modeller, som er underlagt bestemmelserne i del III, afsnit IV, kapitel 5, i forordning (EU) nr. 575/2013, og som med de kompetente myndigheders tilladelse kan anvendes til at beregne kapitalkrav.
            
         
               (4)
            
            
               Væsentligheden af udvidelser eller ændringer af IMA afhænger af, hvilken type udvidelser eller ændringer der foreslås, og hvordan de kategoriseres (hvilket bør afspejles i kvalitative kriterier), samt af, i hvilket omfang disse udvidelser eller ændringer kan ændre kapitalgrundlagskravene (hvilket bør afspejles i kvantitative kriterier). Det er dog muligt, at visse ændringer, f.eks. organisatoriske ændringer, ændringer af interne procedurer eller af risikostyringsprocedurer, ikke har nogen direkte kvantitativ indvirkning. I forbindelse med sådanne ændringer bør det kun være tilladt at anvende kvalitative kriterier til at vurdere væsentligheden.
            
         
               (5)
            
            
               De kvantitative tærskelværdier bør for at afspejle, i hvilket omfang interne metoder anvendes til det samlede kapitalgrundlagskrav for markedsrisiko, udformes således, at der tages hensyn til den samlede indvirkning, som en udvidelse eller ændring af IMA har på de risikotal, der beregnes med en intern model, som er påvirket af udvidelsen eller ændringen, samt på den nødvendige kapital, baseret både på interne og standardiserede metoder. For at lette institutternes byrde er det dog med henblik på beregning af disse kvantitative tærskelværdier passende ved beregning af hvert af de krævede risikotal i observationsperioden på 15 arbejdsdage ikke at tage hensyn til gennemsnittet af relevante IMA-risikotal i de foregående 60 arbejdsdage, men derimod til det seneste risikotal.
            
         
               (6)
            
            
               De kompetente myndigheder kan til enhver tid træffe passende tilsynsforanstaltninger med hensyn til udvidelser og ændringer af interne metoder, der er blevet indberettet, baseret på den igangværende gennemgang af eksisterende tilladelser til at anvende interne metoder, jf. artikel 101 i Europa-Parlamentets og Rådets direktiv 2013/36/EU (3). Denne beføjelse er indført med henblik på at sikre, at de krav, der er fastsat i del III, afsnit II, kapitel 3, afdeling 6, eller del III, afsnit III, kapitel 4, eller del III, afsnit IV, kapitel 5, i forordning (EU) nr. 575/2013, fortsat er opfyldt. Endvidere bør der indføres regler om de forhold, som udløser nye godkendelser og indberetninger om udvidelser og ændringer af interne metoder. Sådanne regler bør ikke berøre tilsynsrelaterede undersøgelser af interne metoder eller de administrative procedurer, jf. artikel 20, stk. 8, i forordning (EU) nr. 575/2013.
            
         
               (7)
            
            
               Tilladelsen fra de kompetente myndigheder angår de metoder, procedurer, tilsynsforanstaltninger, dataindsamlings- og IT-systemer, der anvendes i forbindelse med de forskellige metoder, og derfor bør den løbende tilpasning af modellerne til de datasæt, der anvendes til beregning, korrektion af fejl eller mindre justeringer, som er nødvendige for den daglige vedligeholdelse af de interne metoder, udelukkende inden for rammerne af de allerede godkendte metoder, procedurer, tilsynsforanstaltninger og dataindsamlings- og IT-systemer, ikke være omfattet af denne forordning.
            
         
               (8)
            
            
               Delegeret forordning (EU) nr. 529/2014 bør derfor ændres i overensstemmelse hermed.
            
         
               (9)
            
            
               Denne forordning er baseret på de udkast til reguleringsmæssige tekniske standarder, som Den Europæiske Banktilsynsmyndighed har forelagt Kommissionen.
            
         
               (10)
            
            
               Den Europæiske Banktilsynsmyndighed har afholdt åbne offentlige høringer om de udkast til reguleringsmæssige tekniske standarder, som ligger til grund for denne forordning, analyseret de potentielle tilknyttede omkostninger og fordele samt indhentet en udtalelse fra EBA's interessentgruppe, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (4) —
            
         VEDTAGET DENNE FORORDNING:
   Artikel 1
   Ændringer af delegeret forordning (EU) nr. 529/2014
   I delegeret forordning (EU) nr. 529/2014 foretages følgende ændringer:
   
               1.
            
            
               Artikel 1 affattes således:
               »Artikel 1
               Genstand
               I denne forordning fastsættes betingelserne for vurdering af væsentligheden af udvidelser og ændringer af de interne ratingbaserede metoder, de avancerede målemetoder og metoden med interne modeller, der er tilladt i overensstemmelse med forordning (EU) nr. 575/2013, herunder retningslinjerne for indberetning om sådanne ændringer og udvidelser.«
            
         
               2.
            
            
               Artikel 2, stk. 1, affattes således:
               »1.   Væsentligheden af ændringer af anvendelsesområdet for et ratingsystem eller en metode med interne modeller for aktieeksponeringer eller af ændringer af ratingsystemer eller metoden med interne modeller for aktieeksponeringer for så vidt angår den interne ratingbaserede metode (»ændringer af IRB-metoden«) eller væsentligheden af udvidelser og ændringer af den avancerede målemetode (»udvidelser og ændringer af AMA«) eller væsentligheden af udvidelser og ændringer af metoden med interne modeller (»udvidelser og ændringer af IMA«) klassificeres i en af følgende kategorier:
               
                           a)
                        
                        
                           væsentlige udvidelser og ændringer, der i henhold til artikel 143, stk. 3, og artikel 312, stk. 2, og artikel 363, stk. 3, i forordning (EU) nr. 575/2013 kræver godkendelse fra de kompetente myndigheder
                        
                     
                           b)
                        
                        
                           andre udvidelser og ændringer, som kræver indberetning til de kompetente myndigheder.«
                        
                     
         
               3.
            
            
               Artikel 3 ændres således:
               
                           a)
                        
                        
                           I stk. 1 indsættes som tredje afsnit:
                           »Kategoriseringen af udvidelser og ændringer af IMA skal foretages i overensstemmelse med nærværende artikel og artikel 7a og 7b.«
                        
                     
                           b)
                        
                        
                           Stk. 2, litra c), affattes således:
                           
                                       »c)
                                    
                                    
                                       for ændringer, som ikke har nogen direkte kvantitativ indvirkning, skal der ikke beregnes nogen kvantitativ indvirkning som fastsat i artikel 4, stk. 1, litra c), for så vidt angår IRB-metoden, eller artikel 6, stk. 1, litra c), for så vidt angår AMA, eller artikel 7a, stk. 1, litra c), for så vidt angår IMA.«
                                    
                                 
                     
         
               4.
            
            
               Som artikel 7a og 7b indsættes:
               »Artikel 7a
               Væsentlige udvidelser og ændringer af IMA
               1.   Udvidelser og ændringer af IMA skal betragtes som væsentlige, hvis de opfylder et af de følgende kriterier:
               
                           a)
                        
                        
                           de falder ind under en af de udvidelser, der er beskrevet i bilag III, del I, afdeling 1
                        
                     
                           b)
                        
                        
                           de falder ind under en af de ændringer, der er beskrevet i bilag III, del II, afdeling 1
                        
                     
                           c)
                        
                        
                           de resulterer i en ændring i absolut værdi på 1 % eller mere, beregnet for den første arbejdsdag ved prøvningen af udvidelsens eller ændringens indvirkning, af et af de relevante risikotal, der er omhandlet i artikel 364, stk. 1, litra a), nr. i), eller artikel 364, stk. 1, litra b), nr. i), eller artikel 364, stk. 2, litra b), nr. i), eller artikel 364, stk. 3, litra a), i forordning (EU) nr. 575/2013, og knyttet til anvendelsesområdet for den relevante IMA-model, som risikotallet henviser til, og resulterer i et af følgende:
                           
                                       i)
                                    
                                    
                                       i en ændring på 5 % eller mere af summen af de risikotal, der er omhandlet i artikel 364, stk. 1, litra a), nr. i), artikel 364, stk. 1, litra b), nr. i), skaleret op med henholdsvis multiplikationsfaktor (mc) eller (ms) i overensstemmelse med artikel 366 i forordning (EU) nr. 575/2013, artikel 364, stk. 2, litra b), nr. i), og artikel 364, stk. 3, litra a), i forordning (EU) nr. 575/2013, og kapitalgrundlagskravene i henhold til nævnte forordnings afsnit IV, kapitel 2, 3 og 4, alt efter hvad der er relevant, beregnet på EU-moderinstituttets niveau eller på institutniveau, når instituttet hverken er et moderinstitut eller et datterinstitut
                                    
                                 
                                       ii)
                                    
                                    
                                       i en ændring på 10 % eller mere af et eller flere af de relevante risikotal, der er omhandlet i artikel 364, stk. 1, litra a), nr. i), eller artikel 364, stk. 1, litra b), nr. i), eller artikel 364, stk. 2, litra b), nr. i), eller artikel 364, stk. 3, litra a), i forordning (EU) nr. 575/2013, og knyttet til anvendelsesområdet for den relevante IMA-model, som risikotallet henviser til.
                                    
                                 
                     2.   Ved anvendelse af stk. 1, litra c), nr. i), og i overensstemmelse med artikel 3, stk. 2, skal indvirkningen af en udvidelse eller ændring vurderes som den største absolutte værdi i det tidsrum, der er omhandlet i stk. 4 i denne artikel, af et forhold, der beregnes som følger:
               
                           a)
                        
                        
                           i tælleren angives forskellen mellem det beløb, der er omhandlet i stk. 1, litra c), nr. i), med og uden udvidelsen eller ændringen
                        
                     
                           b)
                        
                        
                           i nævneren angives det beløb, der er omhandlet i stk. 1, litra c), nr. i), uden udvidelsen eller ændringen.
                        
                     3.   Ved anvendelse af stk. 1, litra c), nr. ii), og i overensstemmelse med artikel 3, stk. 2, skal indvirkningen af en udvidelse eller ændring vurderes som den største absolutte værdi i det tidsrum, der er omhandlet i stk. 4 i denne artikel, af et forhold, der beregnes som følger:
               
                           a)
                        
                        
                           i tælleren angives forskellen mellem det risikotal, der er omhandlet i artikel 364, stk. 1, litra a), nr. i), artikel 364, stk. 1, litra b), nr. i), artikel 364, stk. 2, litra b), nr. i), eller artikel 364, stk. 3, litra a), i forordning (EU) nr. 575/2013 med og uden udvidelsen eller ændringen
                        
                     
                           b)
                        
                        
                           i nævneren angives det risikotal, der er omhandlet i henholdsvis artikel 364, stk. 1, litra a), nr. i), eller artikel 364, stk. 1, litra b), nr. i), eller artikel 364, stk. 2, litra b), nr. i), eller artikel 364, stk. 3, litra a), uden udvidelsen eller ændringen.
                        
                     4.   Ved anvendelse af stk. 1, litra c), nr. i), og stk. 1, litra c), nr. ii), beregnes de forhold, som er omhandlet i stk. 2 og 3, for det korteste af de i følgende litra a) og b) omhandlede tidsrum:
               
                           a)
                        
                        
                           15 på hinanden følgende arbejdsdage at regne fra den første arbejdsdag ved prøvningen af udvidelsens eller ændringens indvirkning
                        
                     
                           b)
                        
                        
                           indtil en sådan dag, hvor den daglige beregning af det ene eller det andet af de forhold, der er omhandlet i stk. 2 og 3, resulterer i en indvirkning, som svarer til eller er større end de procentsatser, der er omhandlet i henholdsvis stk. 1, litra c), nr. i), eller stk. 1, litra c), nr. ii).
                        
                     Artikel 7b
               Udvidelser og ændringer af IMA, der ikke betragtes som væsentlige
               Udvidelser og ændringer af IMA, som ikke er væsentlige, men som skal indberettes til de kompetente myndigheder i henhold til artikel 363, stk. 3, andet afsnit, i forordning (EU) nr. 575/2013, indberettes på følgende måde:
               
                           a)
                        
                        
                           udvidelser og ændringer, der er omfattet af bilag III, del I, afdeling 2, og del II, afdeling 2, skal indberettes til de kompetente myndigheder to uger inden deres planlagte gennemførelse
                        
                     
                           b)
                        
                        
                           alle andre udvidelser og ændringer skal indberettes til de kompetente myndigheder efter deres gennemførelse mindst på årsbasis.«
                        
                     
         
               5.
            
            
               Artikel 8, stk. 1, affattes således:
               »1.   For udvidelser og ændringer af IRB-metoden eller af AMA eller af IMA, som kræver de kompetente myndigheders godkendelse, skal institutterne sammen med ansøgningen indgive følgende dokumentation:
               
                           a)
                        
                        
                           beskrivelse af udvidelsen eller ændringen, baggrund og målsætning
                        
                     
                           b)
                        
                        
                           gennemførelsesdato
                        
                     
                           c)
                        
                        
                           anvendelsesområde, der påvirkes af modeludvidelsen eller -ændringen med volumenkarakteristika
                        
                     
                           d)
                        
                        
                           tekniske dokumenter og proceduredokumenter
                        
                     
                           e)
                        
                        
                           rapporter om institutternes uafhængige revision eller validering
                        
                     
                           f)
                        
                        
                           bekræftelse af, at den pågældende udvidelse eller ændring er blevet godkendt af de kompetente organer på grundlag af instituttets godkendelsesprocedurer, og godkendelsesdato
                        
                     
                           g)
                        
                        
                           hvor det er relevant, den kvantitative indvirkning af ændringen eller udvidelsen på de risikovægtede eksponeringsbeløb eller kapitalgrundlagskravet, eller på de relevante risikotal eller summen af relevante kapitalgrundlagskrav og risikotal
                        
                     
                           h)
                        
                        
                           registre over instituttets aktuelle og tidligere versionsnumre af interne modeller, som er omfattet af godkendelse.«
                        
                     
         
               6.
            
            
               Bilag III tilføjes til forordning (EU) nr. 529/2014 som anført i bilaget til nærværende forordning.
            
         Artikel 2
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. marts 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 176 af 27.6.2013, s. 1.
   
      (2)  Kommissionens delegerede forordning (EU) nr. 529/2014 af 12. marts 2014 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for vurdering af væsentligheden af udvidelser og ændringer af den interne ratingbaserede metode og den avancerede målemetode (EUT L 148 af 20.5.2014, s. 36).
   
      (3)  Europa-Parlamentets og Rådets direktiv 2013/36/EU af 26. juni 2013 om adgang til at udøve virksomhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF (EUT L 176 af 27.6.2013, s. 338).
   
      (4)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).
   
      BILAG
      
         
            »BILAG III
            
               Udvidelser og ændringer af IMA
            
            DEL I
            
               UDVIDELSER AF IMA
            
            
               Afdeling 1
            
            
               Ændringer, der kræver de kompetente myndigheders godkendelse (»væsentlige ændringer«)
            
            
                     
                        1.
                     
                     
                        Udvidelse af markedsrisikomodellen til yderligere en lokalitet i en anden jurisdiktion, herunder udvidelse af markedsrisikomodellen til positionerne i en afdeling, som er beliggende i en anden tidszone, eller for hvilken der anvendes andre front office- eller IT-systemer.
                     
                  
                     
                        2.
                     
                     
                        Medtagelse i en IMA-models anvendelsesområde af produktklasser, hvis VaR-værdi, beregnet i henhold til artikel 364, stk. 1, litra a), nr. i), i forordning (EU) nr. 575/2013, udgør mere end 5 % af den VaR-værdi, der er beregnet i henhold til artikel 364, stk. 1, litra a), nr. i), i forordning (EU) nr. 575/2013 for den samlede portefølje, som udgjorde nævnte IMA-models anvendelsesområde før medtagelsen.
                     
                  
                     
                        3.
                     
                     
                        Eventuelle omvendte udvidelser, som f.eks. når institutter har til hensigt at anvende standardmetoden på risikokategorier, for hvilke de har tilladelse til at anvende en intern markedsrisikomodel.
                     
                  
               Afdeling 2
            
            
               Ændringer, som kræver forudgående indberetning til de kompetente myndigheder
            
            Medtagelse i en IMA-models anvendelsesområde af produktklasser, som kræver andre risikomodelleringsteknikker end dem, der er omfattet af tilladelsen til at anvende nævnte IMA-model, f.eks. stiafhængige produkter eller positioner med flere underliggende værdier, jf. artikel 367 i forordning (EU) nr. 575/2013.
            DEL II
            
               ÆNDRINGER AF IMA
            
            
               Afdeling 1
            
            
               Ændringer, der kræver de kompetente myndigheders godkendelse (»væsentlige ændringer«)
            
            
                     
                        1.
                     
                     
                        Veksling mellem historisk simuleret, parametrisk eller Monte Carlo-simuleret VaR.
                     
                  
                     
                        2.
                     
                     
                        Ændringer af aggregeringsordningen, som f.eks. når en enkel summation af risikotal erstattes af integreret modellering.
                     
                  
               Afdeling 2
            
            
               Ændringer, som kræver forudgående indberetning til de kompetente myndigheder
            
            
                     
                        1.
                     
                     
                        Ændringer af de grundlæggende træk ved statistiske metoder, jf. artikel 365, 374 og 377 i forordning (EU) nr. 575/2013, herunder, men ikke begrænset til følgende:
                        
                                    a)
                                 
                                 
                                    reduktion af antal simuleringer
                                 
                              
                                    b)
                                 
                                 
                                    indførelse eller fjernelse af metoder til reduktion af varians
                                 
                              
                                    c)
                                 
                                 
                                    ændringer af de algoritmer, der anvendes til at generere de vilkårlige tal
                                 
                              
                                    d)
                                 
                                 
                                    ændringer af den statistiske metode, som anvendes til at estimere volatilitet eller korrelationer mellem risikofaktorer
                                 
                              
                                    e)
                                 
                                 
                                    ændringer af antagelserne om den fælles fordeling af risikofaktorer.
                                 
                              
                  
                     
                        2.
                     
                     
                        Ændringer af observationsperiodens faktiske længde, herunder en ændring af en vægtningsordning for tidsrækkerne, jf. artikel 365, stk. 1, litra d), i forordning (EU) nr. 575/2013.
                     
                  
                     
                        3.
                     
                     
                        Ændringer af den metode, der anvendes til at identificere stressperioden, med henblik på at beregne en VaR-værdi i stresssituationer, jf. artikel 365, stk. 2, i forordning (EU) nr. 575/2013.
                     
                  
                     
                        4.
                     
                     
                        Ændringer af definitionen af markedsrisikofaktorer, som anvendes i den interne VaR-model, herunder migration til en OIS-diskonteringsramme, veksling mellem nulsatser, pari-satser eller swap-satser.
                     
                  
                     
                        5.
                     
                     
                        Ændringer af, hvordan forskydninger i markedsrisikofaktorer omsættes til ændringer af porteføljeværdien, f.eks. ændringer af modeller til værdiansættelse af instrumenter — som anvendes til at beregne risikofaktorfølsomheder eller til at nyværdiansætte positioner ved beregning af risikotal — omstilling fra analytiske til simuleringsbaserede prisfastsættelsesmodeller, veksling mellem Taylor-tilnærmelse og fuldstændig nyværdiansættelse eller ændringer i forhold til følsomhed, jf. artikel 367 i forordning (EU) nr. 575/2013.
                     
                  
                     
                        6.
                     
                     
                        Ændringer af den metodologi, der anvendes til at definere tilnærmede værdier.
                     
                  
                     
                        7.
                     
                     
                        Ændringer af det hierarki af ratingkilder, som anvendes til at bestemme en individuel positions rating i IRC.
                     
                  
                     
                        8.
                     
                     
                        Ændringer af den metodologi, der anvendes i forbindelse med LGD eller likviditetshorisonterne i IRC- eller korrelationshandelsmodellerne, jf. afsnit IV, kapitel 5, afdeling 4 eller 5, i forordning (EU) nr. 575/2013.
                     
                  
                     
                        9.
                     
                     
                        Ændringer af den metodologi, der anvendes til at fordele eksponeringer i individuelle eksponeringsklasser i IRC- eller korrelationshandelsmodellerne, jf. afsnit IV, kapitel 5, afdeling 4 eller 5, i forordning (EU) nr. 575/2013.
                     
                  
                     
                        10.
                     
                     
                        Ændringer af metoder, der anvendes til at estimere korrelation mellem eksponeringer eller aktiver i IRC- eller korrelationshandelsmodeller, jf. afsnit IV, kapitel 5, afdeling 4 eller 5, i forordning (EU) nr. 575/2013.
                     
                  
                     
                        11.
                     
                     
                        Ændringer af den metodologi, der anvendes til at beregne det faktiske eller hypotetiske resultat med henblik på backtesting, jf. artikel 366, stk. 3, og artikel 369, stk. 2, i forordning (EU) nr. 575/2013.
                     
                  
                     
                        12.
                     
                     
                        Ændringer af den metodologi, som anvendes til intern validering, jf. artikel 369 i forordning (EU) nr. 575/2013.
                     
                  
                     
                        13.
                     
                     
                        Strukturelle, organisatoriske og operationelle ændringer af centrale procedurer inden for risikostyrings- eller risikokontrolfunktioner, jf. artikel 368, stk. 1, i forordning (EU) nr. 575/2013, herunder følgende:
                        
                                    a)
                                 
                                 
                                    ændringer blandt ledende medarbejdere
                                 
                              
                                    b)
                                 
                                 
                                    rammerne for fastsættelse af grænser
                                 
                              
                                    c)
                                 
                                 
                                    indberetningsrammerne
                                 
                              
                                    d)
                                 
                                 
                                    den metodologi, der anvendes til stresstest
                                 
                              
                                    e)
                                 
                                 
                                    proceduren for nye produkter
                                 
                              
                                    f)
                                 
                                 
                                    strategien for ændring af interne modeller
                                 
                              
                  
                     
                        14.
                     
                     
                        Ændringer af IT-miljøet, herunder følgende:
                        
                                    a)
                                 
                                 
                                    ændringer af IT-systemet, som resulterer i ændringer af den interne models beregningsprocedure
                                 
                              
                                    b)
                                 
                                 
                                    anvendelse af sælgers prisfastsættelsesmodeller
                                 
                              
                                    c)
                                 
                                 
                                    outsourcing af centrale dataindsamlingsfunktioner.«